Viorica Dăncilă a spus că, iniţial, dimineaţă a sunat-o preşedintele Iohannis, căruia nu i-a răspuns pentru că se afla la Piteşti, la „Simfonia lalelelor”“ şi nu avea telefonul la ea, însă apoi l-a sunat ea şi au avut o discuţie telefonică.

„Iniţial nu am răspuns, eram la Simfonia lalelelor. Nu am avut telefonul, nu am văzut apelul, nu am ştiut de această discuţie, dar apoi am sunat şi am discutat cu dumnealui, ceea ce mi s-a părut un lucru de normalitate“, a declarat Viorica Dăncilă.

Fotografiile surprinse la eveniment arată că prim-ministrul avea telefonul în mână.